stanford-oval/wikipedia huggingface dataset:
Suuri siirtomaasota
Aiheesta muualla

Kuvia tai muita tiedostoja aiheesta Suuri siirtomaasota Wikimedia Commonsissa
Abrahamin tasankojen taistelu
We Are the Ark

| We Are The Ark The Ark |
| --- | --- | --- |

Studioalbumin tiedot
 Äänitetty : Tambourine studios 2000
 Julkaistu: 25. syyskuuta 2000
 Tuottaja(t): Marco Marieni, Ola Salo
 Tyylilaji: Glam rock Pop
 Kesto: 46.36
 Levy-yhtiö: EMI
The Arkin muut julkaisut
|   | We Are The Ark 2000 | In Lust We Trust 2002 |
We Are The Ark on ruotsalaisen The Ark -yhtyeen debyyttialbumi, joka julkaistiin 25. syyskuuta 2000. Albumilta julkaistiin neljä singleä: ”It Takes a Fool to Remain Sane”, ”Echo Chamber”, ”Joy Surrender” ja ”Let Your Body Decide”. Albumia on myyty Ruotsissa yli 140 000 kappaletta ja se pysyi maassa listoilla yli 40 viikkoa. We Are The Ark on edelleen The Arkin myydyin albumi Ruotsissa.[lähde? ]
Kappaleet

Hey Modern Days – 3.50
Echo Chamber – 3.39
Joy Surrender – 3.57
It Takes a Fool to Remain Sane – 4.12
Ain’t Too Proud to Bow – 3.34
Bottleneck Barbiturate – 4.59
Let Your Body Decide – 3.16
Patchouli – 2.38
This Sad Bouquet – 5.06
Angelheads – 3.23
Laurel Wreath – 3.46
You, Who Stole My Solitude – 5.04
Arvostelut

Soundi:
We Are One (Ole Ola)

| ”We Are One (Ole Ola)” Pitbull ft>  Jennifer Lopez ja Claudia Leitte |
| --- | --- | --- |

Singlen tiedot
 Albumilta: One Love, One Rhythm
 Julkaistu: 8. huhtikuuta 2014
 Tuottaja(t): Dr. Luke, Cirkut, Thomas Troelsen
 Tyylilaji: synthpop, pop rap
 Kesto: 03.56
 Levy-yhtiö: RCA
Pitbullin muut singlet
| ”Wild Wild Love” 2014 | ”We Are One (Ole Ola)” 2014 | ”Fireball” 2014 |
Jennifer Lopezin muut julkaisut
| ”I Luh Ya Papi” 2014 | ”We Are One (Ole Ola)” 2014 | ”First Love” 2014 |
We Are One (Ole Ola) on yhdysvaltalaisräppäri Pitbullin kappale One Love, One Rhythm – The 2014 FIFA World Cup Official Album-albumilta. Kappale sisältää myös yhdysvaltalaisartisti Jennifer Lopezin ja brasilialaislaulaja Claudia Leitten esittämiä sanoja. Kappaleen sanoittivat Pitbull, Thomas Troelsen, Lopez, Leitte, Daniel Murcia, Sia Furler, Lukasz "Dr. Luke" Gottwald, Henry "Cirkut" Walter sekä Nadir Khayat, kun taas tuotannosta vastasivat Gottwald, Walter ja Troelsen.
Pitbull, Jennifer Lopez ja Claudia Leitte esittämässä kappaletta Jalkapallon maailmanmestaruuskilpailujen avajaisissa vuonna 2014
Helmikuussa 2014 Pitbull, Leitte ja Lopez kuvasivat kappaleen musiikkivideon Fort Lauderdalessä, Floridassa. Video julkaistiin 16. toukokuuta.
Kappalelista

Digitaalinen lataus
"We Are One (Ole Ola)" (featuring Jennifer Lopez and Claudia Leitte) – 3:42
Digitaalinen lataus — remix
"We Are One (Ole Ola)" (featuring Jennifer Lopez and Claudia Leitte) (Olodum mix) – 3:56
Käännös suomeksi
Väänälänranta

Väänälänranta sijaitsee Pohjois-Savossa, Siilinjärvellä. Väänälänranta kuului Kehvon kylän kanssa Kuopion maalaiskuntaan. Väänälänrannalla on sijainnut Väänälänrannan koulu – nyttemmin lakkautettu.
Välittäjäaineiden takaisinotto

Synapsi välittäjäaineiden takaisinoton aikaan.
Välittäjäaineiden takaisinotto tai soluunotto on hermosolujen välisissä synapseissa tai hermo-lihasliitoksissa tapahtuvaa välittäjäaineiden kierrätystä, jossa synapsipäätteestä synapsirakoon vapautuneet välittäjäaineet palautuvat päätteeseen uudelleenkäytettäväksi.
Takaisinotto koskee joitain sellaisia välittäjäaineita, jotka vaikutettuaan irtoavat vastaanottavan solun reseptoreista sellaisenaan. Tällaisia ovat esimerkiksi serotoniini, katekoliamiinit (dopamiini, noradrenaliini ja adrenaliini) ja glysiini. Irrottuaan ne voivat uudelleen sitoutua synapsin toisiin samanlaisiin reseptoreihin ja siten jatkaa ärsytystä. Takaisinotto lopettaa vastaanottavan solun ärsytyksen. Toinen välittäjäaineita synapsiraosta poistava mekanismi on metaboloituminen epäaktiiviseksi yhdisteeksi.
Takaisinoton toinen tehtävä on ylläpitää välittäjäaineiden saatavuutta synapseissa. Välittäjäaineiden synteesi hermosoluissa on hidasta, samoin sen kuljetus hermopäätteisiin, joten takaisinotto on hermosignaalien kulun kannalta tärkeä mekanismi.
Soluunotto voi tapahtua myös muihin kuin välittäjäaineen lähteenä oleviin esisynaptisiin soluihin. Esimerkiksi gamma-aminovoihapon:n (GABA) kohdalla soluunotto tapahtuu myös synapsia ympäröiviin gliasoluihin, joissa se saa aikaan reaktioketjun joka johtaa glutamaatin synteesiin.
Toimintamekanismi

Takaisinotto synapsipäätteeseen tapahtuu solukalvon kuljetusproteiinien toimesta, jotka siirtävät näitä vapaita molekyylejä solukalvon läpi takaisin synapsipäätteeseen. Kuljetusproteiinit ovat välittäjäainespesifisiä. Niitä tunnetaan yli kaksikymmentä erityyppistä.
Synapsipäätteessä välittäjäaineet kuljetetaan vielä päätteen välittäjäainerakkuloihin rakkuloiden omien kuljetusproteiinien toimesta. Tämän jälkeen ne ovat valmiita käytettäväksi uudelleen. Ennen kuljetusta rakkuloihin ne voivat kuitenkin metaboloitua epäaktiivisiksi, esimerkiksi monoamiinit synapsipäätteen mitokondrioiden monoamiinioksidaasin (MAO) vaikutuksesta.
Takaisinoton estäjät

Takaisinoton estäjät ovat kemikaaleja, jotka estävät välittäjäaineiden takaisinottoa sitoutumalla kuljetusproteiineihin välittäjäaineiden sijaan. Tämä pitkittää vastaanottavan hermo- tai lihasolun ärsytystä ja siten helpottaa signaalinkulkua. Monet lääkeaineet toimivat nimenomaisesti takaisinoton estäjinä.
Eston jatkuessa pitkään synapsin välittäjäainereservit vähitellen ehtyvät. Samalla synapsirakoon jääneet välittäjäainemolekyylit vähitellen karkaavat tai metaboloituvat solunvälinesteen entsyymien vaikutuksesta. Tällöin synapsin toiminta vähitellen palautuu kohti alhaisempaa tasapainotilaa, mikä havaitaan takyfylaksiana eli lääkkeen tehon heikkenemisenä. Ehtyminen aiheuttaa lisäksi rebound-ilmiön estäjän vaikutuksen päätyttyä.
Takaisinoton esto voi tapahtua paitsi kuljetuksessa esisynaptisen solukalvon myös välittäjäainerakkulan lipidikalvon läpi. Tämä esto vaimentaa synapsin toimintaa, sillä välittäjäaine otetaan pois vaikuttamasta synapsiraossa, mutta ei pääse käytettäväksi uudelleen. Jääminen vapaaksi synapsipäätteen solulimaan myös altistaa välittäjäaineen sitä hajottavien entsyymien, kuten monoamiinioksidaasin, vaikutukselle. Tämä voimistaa välittäjäaineiden ehtymistä.
Tell Me Why (Amnan kappale)

| ”Tell Me Why” Amna |
| --- | --- | --- |

Singlen tiedot
 Julkaistu: 9. toukokuuta 2011
 Tuottaja(t): Cosmin Simionică ja Cristina Andreea Muşat
 Tyylilaji: elektroninen tanssimusiikki, dancepop
 Kesto: 03.29
 Levy-yhtiö: Roster Music
Amnan muut singlet
|   | ”Tell Me Why” 2011 | ”She Bangs” 2012 |
Tell Me Why on romanialaislaulaja Amnan kappale. Sen julkaisi Roster Music artistin uran ensimmäisenä singlenä 9. toukokuuta 2011. Kappaleen sävellyksestä ja tuotannosta vastasi romanialainen DJ-tuottaja Tom Boxer. Kappale oli ehdolla vuoden 2011 Romanian Music Awardsissa kategoriassa "Paras uuden artistin kappale".
Kappalelista

Digitaalinen lataus
Tell Me Why (Radio Edit) - 3:18
Tell Me Why (Extended Mix) - 5:15
CD
Tell Me Why (Extended Version) - 5:16
Tell Me Why (Pee4Tee Remix) - 5:46
Tell Me Why (Pizza Brothers Remix) - 5:56
Tell Me Why (Phunkjump Remix) - 6:01
Tell Me Why (Chris Mayer Remix) - 6:31
Tell Me Why (Odd Remix Extended) - 5:09
Tell Me Why (Radio Edit) - 3:24
Tell Me Why (Odd Remix Radio) - 3:13
Listasijoitukset

| Listat (2011) | Paras sijoitus |
| --- | --- |
Espanja (PROMUSICAE): 29
Romania (Romanian Top 100): 9

Käännös suomeksi
Wildhorn

Wildhorn
Wildhornin pohjoispuoli.
| --- | --- |
Sijainti:  Bern/Valais, Sveitsi
Vuoristo:  Bernin Alpit
Korkeus merenpinnasta:  3 248 m
Prominenssi:  981  m 
Ensimmäinen nousu huipulle:  1843
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Wildhorn on 3 248 metriä korkea vuori Sveitsissä, Bernin Alpeilla.
Wasastjerna

Wasastjerna on suomalainen aatelissuku. Suku on vanhan ruotsalaisperäisen Falander-suvun haara, jolla on yhteinen alkuperä Tigerstedt-aatelissuvun kanssa. Abraham Falander aateloitiin Ruotsissa vuonna 1808 – yhdessä Anders Johan Bergwaldin kanssa – ja introdusoitiin Ruotsin ritarihuoneeseen vuonna 1809 sukuna numero 2196 nimellä Wasastjerna. Suomen ritarihuoneelle suku introdusoitiin sen järjestäytymisen yhteydessä vuonna 1818 aatelisena sukuna numero 162. Ruotsissa vaikuttanut Bergwaldin sukuhaara on sammunut.
Historia

Abraham Falanderin suku polveutuu Ruotsin Taalainmaan Falunista lähtöisin olevasta Falander-suvusta. Vuoritilallinen Matias Andersinpojan poika Ericus Falander (1606/1608–1672) siirtyi 1631 Suomeen ja toimi myöhemmin Kokkolan kirkkoherrana. Hänen toiseksi vanhin poikansa aateloitiin 1691 nimellä Tigerstedt ja on siten Tigerstedtien aatelissuvun kantaisä. Wasastjernat ovat kuitenkin toisen pojan, lääninrovasti Jakob Falanderin jälkeläisiä. Hänen pojanpoikansa, vaasalainen kauppaneuvos Abraham Falander sekä Vaasan hovioikeuden kanneviskaali Anders Johan Bergwald kieltäytyivät Suomen sodan aikana toukokuussa 1808 – venäläisten vallattua Vaasan – antamasta uskollisuudenvalaa Venäjän keisarille. Sen johdosta heidät tuomittiin ensin kuolemaan, mutta tuomio lievennettiin maastakarkotukseksi. Matkalla Ruotsiin he tapasivat saman vuoden lokakuussa Ahvenanmaalla Lemlandin pappilassa kuningas Kustaa IV Aadolfin, joka kiitoksena heidän osoittamastaan uskollisuudesta aateloi heidät molemmat nimellä Wasastjerna. Kahden miehen yhteinen suku introdusoitiin Ruotsin ritarihuoneeseen syyskuussa 1809 aatelisena sukuna numero 2196.
Abraham Wasastjerna palasi 1810 Suomeen ja kaikki Suomen Wasastjernat ovat hänen jälkeläisiään. Ruotsiin jääneen Bergwaldin sukuhaara sammui hänen kuollessaan lapsettomana vuonna 1828. Suku on tämän jälkeen ollut edustettuna Ruotsin Ritarihuoneella Suomesta muuttaneiden jäsenten ansiosta vuosina 1891–1925 ja uudelleen 1982–2007.
Abraham Wasastjernan jälkeläiset keräsivät kauppiaina ja teollisuudenharjoittajina suuren omaisuuden, johon kuului muun muassa Östermyran ruukki Pohjanmaalla. Suuri osa omaisuudesta menetettiin Gustaf August Wasastjernan henkilökohtaisessa konkurssissa vuonna 1871. 1900-luvulla eräät suvun jäsenet suomensivat sukunimensä muotoon Vaasantähti.
Virtual Sailor

| Virtual Sailor |
| --- | --- |

Kehittäjä:  Ilan Papini
Julkaisija:  Quality Simulations
Julkaistu:  31. lokakuuta 2023 (versio 9.9.8) 1999 (ensijulkaisu)
Lajityyppi:  laivasimulaattori (d)
Pelimuoto:  moninpeli ja yksinpeli
Alusta:  Microsoft Windows
Lisenssi:  Shareware
Jakelumuoto:  Verkkosivut Steam
Lisää peliartikkeleitaVideopelien teemasivulla
Infobox OK    : 
Virtual Sailor, lyhenteenä VS, on edesmenneen Ilan Papinin tekemä meripurjehdus- ja laivasimulaattori. Ohjelma esiteltiin ensimmäisen kerran vuonna 1999. Sen uusin versio tunnetaan nimellä Virtual Sailor NG. Peliä on räätälöity käyttäjien palautteen mukaan. Virtual Sailor on kehitetty täsmällisen tarkasti, ja vesi sekä alukset ovat realistisen näköisiä. Internetistä pystyy myös lataamaan peliin lisää materiaalia.
Ohjelman kehittäjä Ilan Papini menehtyi lento-onnettomuudessa 9. helmikuuta 2024.
Pelaaminen

Pelissä on valmiiksi muutamia erilaisia aluksia sekä ympäristöjä. Pelaaja voi valita näistä itse mieleisensä, joita voi muuttaa vielä myöhemmin. Säätilan muutoksilla pystyy määräämään tuulen suunnan ja nopeuden, aallonkorkeuden, nousuveden, ajan, päiväyksen ja aaltojen suunnan. Voit myös määrätä sääennusteet haluamallesi ajalle. Peliin pystyy myös lisäämään erilaisia eläimiä kuten lokkeja, delfiinejä, meduusoja ja kaloja.
Alusten ohjauspaneelit

Jokaisella aluksella on oma ohjauspaneeli, josta pystyy hiirellä tai näppäimistöllä kääntämään alusta, säätämään konetehon, säätämään automaattiohjauksen päälle tai pois, ankkuroimaan ja kiinnittämään aluksen laituriin sekä säätelemään perä- ja keulaohjauspotkureita. Purjeveneiden purjeille on myös oma erillinen paneeli, kuten myös sukellusveneelle.
Navigointi

Navigointilaitteina on elektroninen karttanäyttö, tutka, GPS sekä kaikuluotain.
Verkkopeli

Virtual Sailoria voi pelata myös internetissä muita vastaan. Pelaajia voi enintään olla 24 ja pelaajat voivat esimerkiksi vierailla toistensa aluksilla.
Omien satamien teko

VS Scenery Editor on ohjelma, jolla VS-käyttäjät voivat tehdä myös omia satamia.
Omien laivojen teko

Alusten mallinnukseen käytetään yleensä Google Sketchupia. Alus pitää saada ensin x-tiedostomuotoon, jotta sillä voidaan ajaa. Lisää ohjeita Hangsimin sivuilla.
Aiheesta muualla

Hangsimin VS-sivu
Silja Europa
Thabiso Moqhali

| Mitalit> Maa:   Lesotho.Miesten yleisurheilu.Kansainyhteisön kisat  | Mitalit> Maa:   Lesotho.Miesten yleisurheilu.Kansainyhteisön kisat  | Mitalit> Maa:   Lesotho.Miesten yleisurheilu.Kansainyhteisön kisat  | Maa:   Lesotho> Miesten yleisurheilu. |
| --- | --- | --- | --- |
|  Kultaa | Kuala Lumpur 1998 | Maraton |  |
Thabiso Paul Moqhali (s. 7. joulukuuta 1967) on lesotholainen yleisurheilija, joka kilpaili kestävyys- ja maastojuoksussa.
Moqhali osallistui vuoden 1987 MM-kisoissa 5 000 metrin kilpailuun, jossa hän putosi jo alkuerissä. Hän kilpaili maratonilla Barcelonan olympialaisissa 1992, joissa hän oli 33. ajallaan 2.19.28. Moqhali juoksi aiemmin samana vuonna kyseisen matkan Lesothon-ennätyksen 2.10.55. Hän osallistui kerran myös maastojuoksun MM-kisoihin, joissa hän oli vuoden 1997 kisoissa pitkällä matkalla 200. nopein. Moqhali voitti vuonna 1998 maratonilta kultaa Kansainyhteisön kisoissa, joissa hän taittoi matkan ajassa 2.19.15. Hän oli saman matkan kuudestoista Sydneyn olympialaisissa 2000 ja sijoittui 30:nneksi vuoden 2001 MM-kilpailuissa.
Henkilökohtaiset ennätykset

Lähde: IAAF
5 000 m: 14.39,68 (1987)
Puolimaraton: 1.09.46 (2000)
Maraton: 2.10.55 (1992)
Wikispecies

Wikispeciesin logo
Wikispecies on Wikimedia Foundationin ylläpitämä projekti, josta on tarkoitus kehittyä avoin ja vapaa eliölajien tietokanta. Se tulee kattamaan eläimet, kasvit, sienet, bakteerit, arkeonit, alkueliöt ja kaikki muut tunnetut elämänmuodot niin perusteellisesti kuin käyttäjät haluavat. Wikispeciesin motto on: "Wikispecies on vapaa, koska elämä on yhteistä omaisuutta!"
Aiheesta muualla

Wikispecies (linkki suomenkieliselle etusivulle)
Wikispecies
Hankkeet: Wikipedia • Wikisanakirja • Wikisitaatit • Wikiaineisto • Wikikirjasto • Wikimedia Commons • Wikispecies • Wikiuutiset • Wikiopisto • Wikidata • Wikimatkat

Tapaamiset: Wikimania

Tunnettuja henkilöitä: Jimmy Wales • Katherine Maher • Larry Sanger

Organisaatioita: Wikimedia Suomi • Wikimedia Sverige • Wikimedia Eesti • Wikimedia Norge • Wikimedia Deutschland • Wikimedia France • Wikimedia Russia·
Texelin dyynien kansallispuisto

Texelin dyynien kansallispuisto on luonnonsuojelualue Alankomaissa. Se kattaa Vattimeressä sijaitsevan Texelin saaren länsiosan. Alue on tuhansien muuttolintujen talvehtimispaikka. Se kuuluu Unescon maailmanperintöluetteloon osana kohdetta Vattimeren kansallispuistot.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.npduinenvantexel.nl/
http://mustseeholland.com/dutch-highlights/dutch-islands/texel-wadden-sea/texel/ (Arkistoitu – Internet Archive)
Tell Me Baby

| ”Tell Me Baby” Red Hot Chili Peppers |
| --- | --- | --- |

Singlen tiedot
 Albumilta: Stadium Arcadium
 Äänitetty : maaliskuu-joulukuu 2005
 Julkaistu: 17. elokuuta 2006
 Tuottaja(t): Rick Rubin
 Tyylilaji: funk rock alternative rock
 Kesto: 04.07
 Levy-yhtiö: Warner Bros.
Red Hot Chili Peppersin muut singlet
| ”Dani California” 2006 | ”Tell Me Baby” 2006 | ”Snow ((Hey Oh))” 2006 |
Tell Me Baby on Red Hot Chili Peppersin kappale, joka löytyy yhtyeen yhdeksänneltä studioalbumilta Stadium Arcadium. Kappale julkaistiin singlenä elokuussa 2006. Single menestyi hyvin listoilla ja oli muun muassa ensimmäisenä Alternative Songs -listalla. Singlen musiikkivideon ohjasivat Jonathan Dayton ja Valerie Faris, jotka ovat ohjanneet monia Red Hot Chili Peppersin musiikkivideoita.
Kappale kertoo ihmisistä, jotka saapuvat Hollywoodiin jahtaamaan unelmiaan, niitä kuitenkaan saavuttamatta.
Listasijoitukset

| Lista | Paras sijoitus | Listaviikot |
| --- | --- | --- |
| Billboard Hot 100 | 50 | 14 |
| Alternative Songs | 1 | 24 |
| Britannian singlelista | 16 | 8 |
| Irlannin singlelista | 12 | 5 |
| Australian singlelista | 20 | 12 |
| Ruotsin singlelista | 57 | 1 |
| Sveitsin singlelista | 43 | 18 |
| Uuden-Seelannin singlelista | 16 | 15 |
| Portugalin Top 50 | 6 | 12 |
| Tankan Top 40 | 13 | 5 |
| Hollannin Top 40 | 18 | 11 |
| Norjan Top 20 | 20 | 1 |
| Itävallan Top 75 | 39 | 15 |
| Belgia (Flanderi) | 44 | 5 |
| Belgia (Vallonia) | 10 | 3 |
Singlen kappaleet

CD Single 1
"Tell Me Baby" 4:09
"Mercy Mercy" 4:02
"Lyon 6.6.06" (live) 3:53
7" Single
"Tell Me Baby" 4:08
"Mercy Mercy" 4:00
Vignerons indépendants de France

Vignerons indépendants de France (VIF) (Ranskan itsenäiset viininvalmistajat) on Pariisissa toimiva ranskalaisten viininviljelijöiden perustama järjestö. Se edistää ja tukee pienten itsenäisten viininvalmistajien toimintaa. Jäsenet voivat käyttää tuotteissaan yhdistyksen logoa. Se perustettiin vuonna 1978 nimellä Confédération nationale des caves particulières (CNCP) mutta muutti nimensä ja sääntönsä vuonna 2003 voidakseen toimia yhdyselimenä ja tukea itsenäisiä viininvalmistajia sekä auttaa niitä säilyttämään itsenäisyytensä vahvojen viiniosuuskuntien paineessa. Sillä on noin 6 000–10 000 jäsentä eri puolilla Ranskaa (2009).
Säännöt

Yhdistyksen sääntöjen tärkeimmässä osassa määrätään, että jäsenten pitää:
kunnioittaa omaa maaperäänsä
työskennellä omassa viinitarhassa ja korjata siitä sato
valmistaa viini itse
pullottaa viini itse
noudattaa viininviljelyn perinteitä
Aiheesta muualla

Järjestön sivusto
The Elder Scrolls Online

| The Elder Scrolls Online |
| --- | --- |

Kehittäjä:  ZeniMax Online Studios
Julkaisija:  Bethesda Softworks
Jakelija:  Steam, Humble Store, Google Stadia, Microsoft Store, PlayStation Store ja PlayStation Now
Ohjaaja:  Matt Firor
Tuottaja:  Todd Keister, Ala Diaz
Käsikirjoittaja:  Wynne McLaughlin
Taiteilija:  Jared Carr
Säveltäjä:  Jeremy Soule
Pelisarja:  The Elder Scrolls
Pelimoottori:  HeroEngine
Julkaistu:  Windows, OS X 4. huhtikuuta 2014 PlayStation 4, Xbox One 9. kesäkuuta 2015
Lajityyppi:  MMORPG
Pelimuoto:  moninpeli
Ikäluokitus:  ESRB: M  Virheellinen ESRB-arvo PEGI: 18Virheellinen PEGI-arvo
Alusta:  Microsoft Windows OS X PlayStation 4 Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK    : 
The Elder Scrolls Online on ZeniMax Online Studiosin kehittämä The Elder Scrolls -pelisarjaan perustuva massiivinen monen pelaajan verkkoroolipeli. Peli julkistettiin Game Informer -lehdessä 3. toukokuuta 2012 ja julkaistiin Microsoft Windowsille ja OS X:lle 4. huhtikuuta 2014. 9. kesäkuuta 2015 peli julkaistiin myös PlayStation 4:lle ja Xbox Onelle.
17. maaliskuuta 2015 julkaistiin versio, joka poisti pelistä kuukausimaksun. Samalla pelin nimeksi muutettiin The Elder Scrolls Online: Tamriel Unlimited.
Pelaaminen

Pelin tapahtumat sijoittuvat kaikkien aiempien osien tavoin Tamrielin mantereelle, mutta sen tarina ei ole lainkaan yhteydessä aiempien pelien tarinoihin. Peli sijoittuu Toiselle Ajalle, noin tuhat vuotta ennen Skyrimin tapahtumia. Päävihollisena on Tamrielin valloitusta suunnitteleva Daedraprinssi nimeltä Molag Bal.
Suurin osa Tamrielista on pelattavaa aluetta. Pelaaja valitsee yhden yhdeksästä rodusta, jotka ovat jakautuneet kolmeen ryhmittymään, joista kukin tavoittelee Tamrielin Keisarin valtaistuinta. Pelin ennakkotilanneet voivat valita kuuluvansa mihin tahansa ryhmittymään, mutta muille rotu määrää ryhmittymän.
Ryhmittymät:
The Aldmeri Dominion:
Altmer eli korkeahaltiat (engl. High Elves), Summersetin saarten haltiat.
Bosmer eli metsähaltiat (engl. Wood Elves), Valenwoodin haltiat.
Khajiitit, Elsweyrin kissaihmiset.
The Daggerfall Covenant:
Bretonit, puolihaltioista polveutuvat High Rockin ihmiset.
Orsimer eli örkit (engl. Orcs), Orsiniumin kaupungin vihreäihoiset olennot.
Redguardit ("Punavartijat"), Hammerfellin tummaihoiset ihmiset.
The Ebonheart Pact:
Argonialaiset, Black Marshin liskoihmiset.
Dunmer eli pimentohaltiat (engl. Dark Elves), Morrowindin haltiat.
Nordit, Skyrimin barbaarimaiset ihmiset.
Pelin ääninäyttelijät

| 0 | 1 | 2 |
| --- | --- | --- |
|  John Cleese  | … |  Sir Cadwell   |
|  Bill Nighy  | … |  korkea kuningas Emeric   |
|  Kate Beckinsale  | … |  kuningatar Ayrenn   |
|  Lynda Carter  | … |  Azura   |
|  Alfred Molina  | … |  Abnur Tharn   |
|  Michael Gambon  | … |  Profeetta   |
|  Jennifer Hale  | … |  Lyris Titanborn   |
|  Malcolm McDowell  | … |  Molag Bal   |
|  Peter Stormare  | … |  Skald-kuningas Jorunn   |
Aiheesta muualla

The Elder Scrolls Online MobyGamesissa (englanniksi)
Elder Scrolls Online Internet Movie Databasessa (englanniksi)
The Elder Scrollsin virallinen sivu
The Elder Scrolls Onlinen virallinen sivu (Arkistoitu – Internet Archive)
| --- | --- |
Pääsarjan pelit:   Arena  Daggerfall  Morrowind Tribunal  Bloodmoon  Oblivion Knights of the Nine  Shivering Isles  Skyrim Dawnguard  Hearthfire  Dragonborn 
Spin-offit:   Battlespire  Redguard  Travels  Online  Legends  Blades 
Kirjat:   The Infernal City  Lord of Souls 
Universumi:  Rodut
Muuta:   Bethesda Softworks  The Elder Scrolls Construction Set
Tekken 6

| Tekken 6 |
| --- | --- |

Kehittäjä:  Namco Bandai Games
Julkaisija:  Namco Bandai Games
Jakelija:  Microsoft Store
Ohjaaja:  Katsuhiro Harada
Tuottaja:  Katsuhiro Harada
Pelisarja:  Tekken
Pelimoottori:  Octave Engine
Julkaistu:  2007
Lajityyppi:  taistelupeli, beat ’em up
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 16Virheellinen PEGI-arvo
Alusta:  kolikkopeli, PlayStation 3, Xbox 360, PlayStation Portable
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK  : 
Tekken 6 (jap. 鉄拳6) on Namco Bandai Gamesin kehittämä ja julkaisema Tekken-pelisarjaan kuuluva tappelupeli, joka on Tekken-sarjan kuudes osa. Peli julkaistiin kolikkopelinä Japanissa marraskuussa 2007. Siitä hieman päivitetty konsoliversio julkaistiin vuonna 2009 PlayStation 3:lle ja PlayStation Portablelle sekä ensimmäistä kertaa sarjan historiassa Xbox 360:lle.
Syksyllä 2009 pelille julkaistiin Tekken 6: Bloodline Rebellion -niminen päivitys.
Sisältö ja uudet ominaisuudet

Ohjaaja Katsuhiro Harada (joka ohjasi myös Tekken 5:n) on kertonut, että Tekken 6 sisältää kaikki Tekken 5:n ja Dark Resurrectionin ominaisuudet joista sarjan fanit pitivät. Hän sanoi myös, että kentät ovat isompia (määrä on tosin vähäisempi), ne ovat enemmän interaktiivisia ja jotkin kentät ovat myös yhteydessä toisiinsa. Lisäksi hahmon muokkaaminen on enemmän tekemisissä pelattavuuden kanssa.
Sisältö ja uudet ominaisuudet > Uusia ominaisuuksia

Uudet kentät sisältävät monia kerroksia ja yhdessä kentässä esiintyy auringonpimennys
Vakuuttavat muokkausasetukset, jotka sisältävät vielä enemmän asusteita, ja koko asu on mahdollista vaihtaa
Uusi Rage-systeemi (jos hahmon energiapalkki on vähäinen, hahmon hyökkäysten teho kasvaa (hahmon nyrkkien ympärille ilmestyy samalla tulta))
Item Move, jossa hahmot käyttävät joitakin aseita taisteluissa
Online-pelimuoto on mukana
Tekken 6 esittelee uuden Bound-systeemin; ilmakombon jälkeen maahan lyöty vastustaja ei voi tech rollata vaan kimpoaa maasta, jonka jälkeen komboa voi jatkaa.